Kristrup Skole inviterer indenfor - Kristrup Skole
Tirsdag den 30. oktober kl. 17.00-19.00 holder Kristrup Skole åbent hus. Arrangementet er for alle, der er nysgerrige på at lære Kristrup Skole bedre at kende. Her kan man møde skolens lærere og elever og få indblik i fagene.
”Vores åbent hus er for alle interesserede. Vi håber, forældre til børn i dagtilbuddene, som inden for de kommende år skal starte i skole, vil komme og besøge vores skole. Vi vil nemlig rigtig gerne vise vores skole frem, så det står klart for forældrene, hvad det er, vi har at byde på. Og det er meget,” fortæller Anne-Marie Vitting Christensen, som er skoleleder på Kristrup Skole.
”Det er utrolig vigtig for os som skole, at både forældre og børn får mulighed for at opleve vores skole indefra. Derfor kan børnene være med til aktiviteter, som viser, hvordan det er at gå i skole her hos os. Samtidig skal potentielt kommende forældre have mulighed for at få indsigt i skolens virke og få svar på de spørgsmål, de eventuelt måtte have,” fortæller Anne-Marie Vitting Christensen.
Administrationen vil være åben for spørgsmål.